Atik Behram-begova (Šarena) džamija

Behram-begova (Šarena ili Atik) džamija najstarija je džamija u Tuzli, izgrađena prije 1548., a 2025. nakon temeljite rekonstrukcije i restauracije svečano otvorena. Ime Ime "Atik" dobila je zbog toga što je ona, vjerovatno, najstarija tuzlanska džamija, a ime "Behram-begova" dobila je po tome što je prekoputa nje bila smještena Behram-begova medresa i što je vjerovatno taj vakif dao da se ona obnovi i održava. Zbog ukrašene unutrašnjosti nazivaju je i Šarena džamija. Arhitektura Džamija je sagrađena na manjem brežuljku, veličine je 10 x 10 m i dominira okolinom. Prije požara 1871. bila je zidana od ćerpiča, s drvenom kupolom. Nakon ponovne izgradnje 1888. imala je i kupolu od čvrstog materijala, ali je ona brzo zamijenjena krovom od crijepa. U prizemlju ima deset prozora od željeza s ukrštenim rešetkama. Unutrašnjost je ukrašena raznim mustrama. Minber je izrađen u arapskom stilu. Munara se sastoji iz više djelova, pa je tako od podnožja do vrha zida džamije četvrtasta s uskim krovom s tri strane. Džamija i harem osigurani su potpornim zidom od kamena s betonskom pločom. Galerija Reference